«Այս հուշարձանի կերտմամբ ոչ միայն հարստանում է Հայաստանի պատմամշակութային ժառանգությունը, այլ նաեւ զորանում է ազգապահպանության շրջանակը: Ձորագյուղի տարածքում պահպանված է պատմամշակութային հզոր ժառանգություն՝ հնագույն ռազմական 4 ամրոցի ավերակներ, մատուռներ, սրբավայրեր, եկեղեցիներ ու վանքեր, հոգեւոր այլ արժեքներ: Հնում կամարները խորհրդանշել են քաղաքի դարպասները, որոնք նաեւ հաղթանակի կամարներ են նշանակել: Սա էլ մեր Ձորագյուղի հաղթական դարպասն է, որն այլեւս գրանցվում է պատմամշակութային ժառանգության արժեքների շարքում»,- նկատեց հնագետ, «Փաստավավերագրության միջազգային ակադեմիայի» Հայաստանյան կազմակերպության նախագահ, «Հայաստանի Հանրապետության պատմական հանրագիտարանի» հեղինակ եւ գլխավոր խմբագիր, դոկտոր, պրոֆեսոր Սամվել Հակոբյանը: